
На основу члана 68. став 1. тачка 2. Статута општине Блаце ("Сл. лист општине Блаце", број 7/08, 8/13 и 1/15), Општинско веће општине Блаце, на седници одржаној дана 30.10.2015. године, доноси 

ПРАВИЛНИК О ИЗМЕНАМА И ДОПУНАМА ПРАВИЛНИКА
О УСЛОВИМА ЗА ОСТВАРИВАЊЕ НОВЧАНЕ ПОМОЋИ СТУДЕНТИМА


Овим Правилником врше се измене и допуне Правилника о условима за остваривање новчане помоћи („Службени лист општине Блаце“, број 1/15)( у даљем тексту: Правилник).
 
Члан 1.
У члану 1. Правилника после речи „са пребивалиштем“ додају се речи "или боравиштем на територији Општине Блаце за интерно расељена лица".

Члан 2.
Члан 4. Правилника мења се и гласи:
„Право на новчану помоћ могу остварити студенти академских и струковних студија на високошколским установама чији је оснивач Република Србија и то према следећим категоријама:

1) Прва категорија су студенти првог степена студија - основних академских, основних струковних и интегрисаних студија (II до IV година студија). 
Додељује се до 80% од укупног броја одобрених стипендија.

2) Друга категорија су студенти другог степена студија – дипломских академских студија(мастер), специјалистичких академских, специјалистичких струковних студија и интегрисаних студија (V до VI година студија).
Додељује се до 20% од укупног броја одобрених стипендија.

Услови за доделу новчане помоћи - стипендије:
· да студент у школској години за коју се додељује новчана помоћ први пут уписује најмање II годину на студијама првог степена студија; 
· да студент има најмање просечну оцену 7,00 (седам) из претходних година студија;
· да студент има пребивалиште на територији општине Блаце односно боравиште најмање 3 године за интерно расељена лица.
· конкурс није намењен студентима I године првог степена студија, апсолвентима и студентима докторских студија.

Потребна документација:
· уверење о уписаном зимском семестру одговарајуће године студија са назначеном просечном оценом положених испита из претходних година студија, односно за студенте који се први пут уписују на студије другог степена уверење о дипломирању на основним студијама. 
Уверење оверава високошколска установа на којој студира учесник конкурса;
· потврда о материјалном стању студената (видети члан 6.); 
· штампани подаци са електронске личне карте или оверена фотокопија старе важеће личне карте.
· потврда о боравишту за интерно расељена лица (најмање 3 године на територији Општине Блаце)

· копија прве стране индекса или оверена потврда високошколске установе да студент није изубио годину током студија.“

Члан 3.
Члан 5. Правилника мења се и гласи:
„Рангирање кандидата за доделу новчане помоћи се утврђује на основу укупног броја бодова које студент оствари према следећим критеријумима:
1.  успех остварен током студирања
2.  материјално стање студента.

     1.  Успех остварен током студирања се вреднује на основу просечне оцене свих испита  које је студент положио током студија а најмање 7,00 (седам).

Просечна оцена представља број бодова према успеху који се сабира са бодовима добијених према материјалном стању студента.

     2.  Mатеријално стање студента се бодује на следећи начин:
           0 % do 20%   износа ½ просечне плате*   = 5     бодова
          20% do 40%                     -||-                        = 4         -||-
          40% do 60%                     -||-                        = 3         -||-
          60% do 80%                     -||-                        = 2         -||-
          80% do 100%                   -||-                        = 1         -||-

          * износ од  ½ просечне плате у општини Блаце по члану домаћинства (видети члан 6.)

Када већи број кандидата од броја предвиђеног за доделу стипендија оствари исти број бодова, предност у рангирању има кандидат са већом просечном оценом током студирања.“

Члан 4.
У члану 7. после 1. става додаје се нови став:
„Мера нижег приоритета је смањивање укупног броја бодова који је студент остварио према критеријумима из члана 5. за проценат умањења од 5%.“

Члан 5.
У члану 10. став 1. Правилника после речи: „сагласност на исту“, додају се речи. „односно утврђивање броја студената који су остварили право на помоћ а према укупном износу средстава, која су Одлуком о буџету општине Блаце за 2016. годину, предвиђена за те намене“.

Члан 6.
Правилник ступа на снагу даном доношења, а биће објављен у „Службеном листу општине Блаце“.

Дана, 30.10.2015. год.

